روسیانین ایرکوتسک ویلایتینده نفت و طبیعی گاز ساحه‌سینده یئرلشن تاسیس‌ده یانغین باش وئریب.
روسیا فوق العاده حال‌لار ناظیرلیگی‌نین وئردیگی آچیقلامایا گؤره، ایرکوتسک ویلایتینده‌کی مارکوفسکی نفت و طبیعی گاز ساحه‌سینده‌کی تاسیس‌ده یانغین باشلاییب.
بیر نفرین یارالاندیغی یانغین تاسیس‌ین یئرلشدیگی اراضییه یاییلیب و حادثه یئرینه یانغین سؤن‌دورن‌لر جلب اولونوب.
مارکوفسکی نفت و طبیعی گاز ساحه‌سی یاشاییش منطقه‌لریندن 2،5 کیلومتر آرا‌لیدا یئرلشیر.
روسیانین ان بؤیوک اؤزل نفت شیرکت‌لریندن بیری اولان ایرکوتسک نفت شیرکتینه مخصوص اولان نفت ساحه‌سی 1962-جی ایلدن فعالیت گؤستریر.
